Amancio Ortega - Wikipedia

# Amancio Ortega

### Na Galipedia, a wikipedia en galego.

Amancio Ortega Gaona (nado o 28 de marzo de 1936 en Busdongo de Arbas (León) é un empresario galego da moda, creador de Zara. É a oitava persoa máis rica do mundo (2007).

## [editar] Traxectoria profesional

A súa carreira no mundo do téxtil comeza aos catorce anos na Coruña como empregado de dúas coñecidas tendas de roupa. Pero é en 1963 crea a compañía Confecciones GOA (as súas iniciais en sentido inverso), dedicada á fabricación de batas. O negocio crece progresivamente nesta década, e coa súa muller daquela, Rosalía Mera), funda Zara como empresa. En 1975 ábrese a primeira tenda de Zara nunha céntrica rúa da Coruña. Os seus establecementos comezan a abrirse por toda España e o mundo. Co aumento do volume de actividades da empresa, en 1985 créase o grupo Inditex, para acoller as distintas empresas da confección e a distribución que posúe.

Na actualidade é o presidente de Inditex, e é a persoa máis rica de Galiza, a 3ª de Europa e a 8ª do mundo segundo a revista Forbes (2006 e 2007, que lle calculou neste último ano unha fortuna de 18.000 millóns de euros.

Ademais do negocio textil, Ortega diversificou a súa iniciativa empresarial cara a outros sectores industriais como o inmobiliario, o financeiro, os concesionarios de automóbiles ou a xestión de fondos de investimento.

## [editar] Vida persoal

Refuxiado na normalidade e obsesionado polo anonimato, toda a súa vida e ata o seu rostro foron durante moitos anos un dos segredos mellor gardados. Nunca concedeu unha entrevista. Entre as súas afeccións coñecidas destacan a hípica, os automóbiles e a pintura.

Marcos, o único fillo varón de Ortega, naceu cunha grave discapacidade e o empresario e mais a muller daquela, Rosalía Mera promoveron a creación da Fundación Paideia, unha institución de integración de discapacitados. Separouse en 1986 e despois casou con Flora Pérez Marcote, con quen tivo unha filla, Marta Ortega, quen se perfila como sucesora á fronte do grupo empresarial.

En 2001 crea a Fundación Amancio Ortega, institución privada sen fin de lucro que promove actividades no campo da cultura, a investigación, a educación e a ciencia.

Traído desde "http://gl.wikipedia.org../../../a/m/a/Amancio_Ortega_29f7.html"

Categoría: Personalidades da empresa

##### Views

- Artigo
- Discusión
- Revisión actual

##### Procura

##### Outras linguas

- Deutsch
- English
- Esperanto
- Español
- Français
- Italiano
- Português